Format for påkravsgaranti

Dato: [●]

Olje- og Energidepartementet
Akersgata 59, 0180 Oslo

Vi viser til differansekontrakt mellom [●] som støttemottaker ("**Skyldneren**") og Staten v/Olje- og Energidepartementet ("**Garantimottakeren**") som støttegiver datert på eller rundt [*dato*] ("**Avtalen**").

På forespørsel fra Skyldneren utsteder underskrevne, [*navn på konsernselskap*] ("**Garantisten**") denne påkravsgarantien til fordel for Garantimottakeren som sikkerhet for alle Skyldneres forpliktelser under Avtalen.

# Definisjoner

"**Bankdag**" betyr en dag hvor banker i Norge normalt holder åpent for forretninger.

"**Påkrav**" betyr et skriftlig påkrav i formatet angitt i Vedlegg A.

"**Utløpsdato**" beyr [●[[1]](#footnote-1)] eller som forlenget i samsvar med punkt 3 (*Utløp*).

"**Totalbeløp**" betyr NOK [●] eller som redusert i samsvar med punkt 4 (*Reduksjon*).

# Garanti

## Garantisten garanterer for alle Skyldneres forpliktelser under Avtalen (de "**Sikrede Forpliktelsene**"). Denne Garantien er en påkravsgaranti og uavhengig av det underliggende forholdet. Garantisten bekrefter ugjenkallelig at den vil innen fem Bankdager etter mottak av et Påkrav, betale det forespurte beløpet til Garantimottakeren. Garantisten vil gjennomføre betaling uten å ta hensyn til noen innsigelser fra Skyldneren og uten noen form for motregning, reduksjon, innsigelser eller undersøkelser av grunnlaget for Påkravet.

## Garantimottakeren kan gjøre påkrav under denne Garantien ved å levere Påkrav til Garantisten i skriftlig form, inkludert elektronisk. Et Påkrav må være mottatt på en Bankdag og ikke senere enn 17:00 (Oslo tid) på Utløpsdatoen. Garantimottakeren kan gjøre delvise og flere påkrav under denne Garantien.

## Garantistens totale forpliktelser under denne Garantien er begrenset til Totalbeløpet med tillegg av renter.

## Garantistens forpliktelser under denne Garantien er absolutte og vil ikke påvirkes av noen endring av eller frafall av rettigheter under Avtalen eller av noen feil eller ugyldighet som påvirker Avtalen.

## Denne Garantien er uavhengig av eventuell annen sikkerhet stillet for de Sikrede Forpliktelsene. Garantisten kan ikke kreve regress av noen person uten at Garantimottakeren først har fullt og endelig oppgjør av de Sikrede Forpliktelsene.

## Dersom beløp Garantisten er skyldig til betaling under denne Garantien ikke betales på forfall vil det påløpe renter i henhold til § 3 lov om renter ved forsinket betaling av 17. desember 1976 Nr. 100 fra forfall til betaling skjer.

# Utløp

Garantistens forpliktelser under denne Garantien opphører klokken 17:00 (Oslo tid) på Utløpsdatoen, bortsett fra i relasjon til Påkrav som er mottatt i henhold til punkt 2.2 før den tid og som fortsatt er ubetalt.

Utløpsdatoen kan forlenges av Garantisten ved levering av notis til Garantimottakeren i formatet angitt i Vedlegg B.

# Reduksjon

Totalbeløpet under denne Garantien kan reduseres ved skriftlig notis fra Garantimottakeren til Garantisten.

# Betaling

Alle betalinger under denne Garantien skal gjøres i norske kroner til kontodetaljene spesifisert i Påkravet.

# Levering av Påkrav

Et Påkrav skal være substansielt i samsvar med formatet angitt i Vedlegg A. Garantisten kan anta at den personen som signerer og/eller leverer et Påkrav eller annen skriftlig kommunikasjon på vegne av Garantimottakeren under denne Garantien er autorisert til å gjøre det.

# Kredittrating / Egenkapital

Garantisten bekrefter at den har en kredittrating tilsvarende minst BBB- (S&P/Fitch) eller Baa3 (Moody's) / en egenkapital på minst NOK 20 000 000 000 (tjue milliarder) i henhold til sist reviderte årsregnskap].

# Notiser

All kommunikasjon i relasjon til denne Garantien skal gjøres skriftlig og skal ansees som riktig levert når den er sendt i henhold til detaljene nedenfor eller slike detaljer som er skriftlig opplyst fra en part til en annen.

|  |
| --- |
| Garantisten |
| [●] |
| Til: | [●] |
| Email: | [●] |
| v/ | [●] |

|  |
| --- |
| Garantimottakeren |
| Olje- og Energidepartementet |
| Til: | [●] |
| Email: | [●] |
| v/ | [●] |

# Overdragelse

Garantimottakeren kan overdra eller pantsette sine rettigheter og krav under denne Garantien.

# Lovvalg og domstoler

Denne Garantien og alle ikke-kontraktuelle forpliktelser som måtte oppstå i forbindelse med den er underlagt norsk rett og verneting med Oslo tingrett som første instans.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Signatur på vegne av Garantisten

Navn:

Tittel:

Vedlegg A: Format for Påkrav

Dato: [*Dato*]

To: [*Garantistens* *navn*]

Cc: [*Skyldneren*]

Påkravsgaranti datert [●] ("Garantien")

1. Vi viser til Garantien. Ord definert i Garantien skal ha same betydning I dette Påkravet.

2. Vi bekrefter at en sum tilsvarende NOK [●] nå er forfalt til betaling fra Skyldneren til oss under Avtalen Vi gjør derfor påkrav om betaling av NOK [●] fra Garantisten under Garantien.

3. Betaling gjøres til følgende kontodetaljer:

|  |  |
| --- | --- |
| Kontobank:  | [●] |
| Kontoholder: | [●] |
| [Kontonr]: | [●] |
| [IBAN:] | [●] |
| [SWIFT:] | [●] |

Dette Påkravet og alle ikke-kontraktuelle forpliktelser som springer ut av det er underlagt norsk rett.

Vennlig hilsen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Signatur på vegne av Garantimottakeren

Navn:

Tittel:

Vedlegg B: Format for notis om forlengelse

Dato: [*Dato*]

Til: [*Garantimottakeren*]

Cc: [*Skyldneren*]

Garanti datert [●] ("Garantien")

Vi viser til Garantien. Vi bekrefter herved at Utløpsdatoen for Garantien er forlenget til [●].

Med vennlig hilsen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Signatur på vegne av Garantisten

Navn:

Tittel:

1. Skal ha varighet tilsvarende minst fristen for Ferdigstillelse i henhold til fremdriftsplanen + 12 mnd. [↑](#footnote-ref-1)